༄༅། ། ཀྱཻ་ དུས་གསུམ་མཁྱེན་པ་པདྨ་ཀཱ་ར་ཡི། ། བཀའ་ཉན་སྣང་སྲིད་དྲེགས་
པའི་སྡེ་དཔོན་ཆེ། ། ཐ་འོག་ཆོས་ཀྱི་རྒྱལ་པོ་ཡུམ་སྲས་བློན། ། བཀའ་འཁོར་སྡེ་བརྒྱད་
དཔུང་བཅས་ད་ཚུར་བྱོན། ། བདེ་སྟོང་རོལ་པ་ལས་བྱུང་མཆོད་པའི་སྤྲིན། ། འདོད་
དགུའི་སྤྱན་གཟིགས་ས་དང་བར་སྣང་གང་། ། དམ་རྫས་ཤ་ཁྲག་གཏོར་མ་རི་ལྟར་
སྤུངས། ། ལྷ་ཤིང་སྨན་སྤོས་དུད་པས་མཁའ་ལམ་ཁྱབ། ། སྔགས་དང་ཕྱག་རྒྱས་མཁོ་
དགུར་སྤེལ་བྱས་ཏེ། ། མཐུ་ལྡན་སྲུང་མའི་དབང་བོ་ཁྱོད་མཆོད་ན། ། རྩ་བརྒྱུད་བླ་
མའི་དམ་ཚིག་ལེགས་དགོངས་ཏེ། ། རྒྱལ་བའི་བསྟན་དང་རྣལ་འབྱོར་མ་གཡེལ་
སྐྱོངས། ། ནད་གདོན་བར་ཆད་ཕྱི་ནང་རྐྱེན་ངན་བཟློག ། ཚེ་བསོད་ལུང་རྟོགས་སྡེ་
བཞིའི་དཔལ་གཡང་སྤེལ། ། ཁམས་གསུམ་སྲིད་ཞིའི་ཕུན་ཚོགས་དབང་བསྡུས་ལ། །
གནོད་བྱེད་དགྲ་བགེགས་ཐལ་བའི་རྡུལ་དུ་རློག ། མདོར་ན་དུས་ཀུན་ལུས་དང་གྲིབ་
མ་བཞིན། ། སྐད་ཅིག་མི་འབྲལ་མགོན་དང་སྐྱབས་མཛོད་ལ། ། ཆོས་དང་སྲིད་ཀྱི་
བསམ་པའི་དོན་རྣམས་ཀུན། ། ཡིད་བཞིན་ནོར་ལྟར་ལྷུན་གྱིས་འགྲུབ་པར་མཛོད། །
ཀྱེེ རྩ་གསུམ་རྒྱལ་བ་ཞི་ཁྲོའི་བཀའ་ཉན་པ། ། བཞག་ར་སྨོན་རྩེ་སེ་འབྲུ་དབུ་
ལྔ་སོགས། ། ཁྱད་པར་ལྷ་བཙན་དགེ་མཆོག་འཁོར་དང་བཅས། ། དམ་ཚིག་དབང་
གིས་འདིར་སྤྱོན་ཏིཥྛནྟུ། ། ཏིང་འཛིན་སྔགས་རྒྱའི་རོལ་པས་བྱིན་རླབས་པའི། །
མཆོད་གཏོཪ་བསང་མཆོད་དམ་རྫས་རྒྱ་ཆེན་པོས། ། མཆོད་ཀྱིས་དགྱེས་པར་བཞེས་
- 101 -

བསང་མཆོདཀྱི་རིམ་པ་ཕྱོགས་བསྒྲིགས་སུ་བཀོད་པ།
ལ་འཕྲིན་ལས་བཞིའི། ། སྡོང་གྲོགས་འཕྲིན་ལས་གཡེལ་བ་མེད་པར་མཛོད། ། རྩ་
བརྒྱུད་བླ་མའི་དམ་ཚིག་ཇི་བཞིན་དུ། ། ནད་རིམས་ལོ་ཉེས་སད་སེར་ཐན་པ་བཟློག །
བཀྲ་ཤིས་ལོ་ལེགས་མི་ནོར་བདེ་སྐྱིད་འཕེལ། ། འཕྲལ་ཡུན་ཕུན་ཚོགས་བདེ་ལེགས་
རྒྱས་པར་མཛོད། ། ཅེས་པ་སྦྱིན་བདག་འགའི་དོན་དུ། ༧ རོང་ཆེན་སྤྲུལ་མིང་བས་བྲིས།